b'\n_START_ARTICLE_\nJaponski kostanj\n_START_SECTION_\nOpis\n_START_PARAGRAPH_\nJaponski kostanj je listopadno drevo, ki v vi\xc5\xa1ino dose\xc5\xbee med 10 in 15 metrov. Listi so podobni listom pravega kostanja, le nekoliko manj\xc5\xa1i. V dol\xc5\xbeino merijo med 8 in 19 cm, v \xc5\xa1irino pa 3 do 5 cm. Cvetovi so od 7 do 20 cm dolge ma\xc4\x8dice, na katerih so na zgornji strani (bli\xc5\xbee peclju) mo\xc5\xa1ki cvetovi, na spodnji strani pa \xc5\xbeenski. Drevo cveti poleti, iz oplojenih \xc5\xbeenskih cvetov pa se razvijejo bodi\xc4\x8daste je\xc5\xbeice, v katerih je od 3 do 7 rjavih plodov, ki dozorijo oktobra.\n_START_SECTION_\nUporabnost\n_START_PARAGRAPH_\nPlodovi japonskega kostanja so u\xc5\xbeitni in so izjemno priljubljena hrana. Vzgojili so mnogo razli\xc4\x8dnih kultivarjev, ki jih veliko sadijo na Kitajskem in na Tajvanu.'